Greta Svabo Bech

Greta Svabo Bech (fødd 1987 í Tórshavn) er føroysk songkvinna, sangskrivari og heimspekingur. Bæði foreldrini eru føroyingar, pápin úr Vestmanna og mamman úr Miðvági. Greta er fyrsti føroyingur, sum hevur fingið eina Grammy Award tilnevning.

 Lívsleið 
Greta er vaksin upp í fleiri ymiskum londum. Hon varð fødd í Havn, búði í Føroyum fyrstu 3 árini, síðan flutt familjan til Portugal, har hon búði til hon var 5 ára gomul, og síðan fluttu tey til Onglands, har tey búðu til hon var 10 ára gomul, tá flutti familjan til Singapor, har búðu tey til Greta var 18 ára gomul, tá flutti hon til Føroya at búgva eina tíð.Kvf.fo, Greta Svabo Bech er boðin til Brunsj Eftir at hava búð í Føroyum í umleið eitt ár, flutti Greta til Onglands, har hon las tónleik og heimsspeki og gjørdist kandidatur nøkur ár seinni. Tað var meðan hon búði í Liverpool, at hennara lívsleið sum tónleikari byrjaði, hon gjørdist limur í tónleikabólkinum Picture Book saman við brøðrunum Dario Brigham-Bowes (keyboards/beats/percussion) og Lorne Ashley Brigham-Bowes (guitar/percussion). Hon var limur í bólkinum í 4 ár. Í 2013 flutti hon til Miðvágs at búgva, har hon framhaldandi arbeiðir við at gera tónleik og samstarvar við kend tónleikanøvn sum Deadmau5 og The Bloody Beetroots. Hon hevur eisini útgivið sín egna tónleik, eitt nú stakløgini Shut Up & Sing og Broken Bones, har video eisini er gjørd til sangirnar.

Greta lærdi at spæla violin, tá hon var 5 ára gomul. Tá hon búði í Føroyum sum 18-19 ára gomul gekk hon á MGK linjuni á Musikkskúlanum í Havn í eitt ár, eftir tað fór hon at lesa í Liverpool. Meðan Greta las á lærdum háskúla í Liverpool, var hon við til at stovna tónleikabólkin Picture Book, har hon var limur í 4 ár. Í 2010 sang hon ein sang hjá kanadiska produsaranum Deadmau5 (verður úttalað á enskum sum "dead mouse"), sum var útgivin sum videolag á YouTube og sum stakfløga í november 2011. Sangurin var eisini á fløguni 4 x 4 = 12 hjá Deadmau5, sum varð útgivin 6. desember 2011. Hesin sangurin varð tilnevndur sum Besta dansiupptøkan (Best Dance Recording) á tí 54. Grammy Awards hátíðarhaldinum.Grammy.com, Exploring The GRAMMYs' Dance/Electronica Field Nominees Sjálv Grammy Awards handanin fór fram 12. februar 2012. Greta segði við eina enska heimasíðu, at maðurin handan Deadmau5, Joel Zimmerman, hevði hoyrt nøkur løg hjá Picture Book gjøgnum hansara plátufelag, og at honum dámdi løgini sera væl.Liverpoolecho.co.uk, Picture Book singer Greta Svabo Bech on how she came to feature in a Deadmau5 set

Í 2012 og 13 hevur Greta samstarvað við italsku duo'ina The Bloody Beetroots, hon syngur sangin Chronicles of a Fallen Love.

Í september 2013 gav kenda amerikanska songkvinnan Cher út eina nýggja fløgu, Closer to the Truth, har Greta hevur gjørt bæði orð og lag til ein av sangunum, saman við , talan er um sangin "My love".

 Útgávur 

 Egin løg 
 Shut Up & Sing (2013)
 Broken Bones (2013)

 EP 
 2013 - Shut Up & Sing Reloaded (við remixes frá Designer Drugs, Zeds Dead og The Frederik)http://www.spin.com/articles/zeds-dead-shut-up-sing-greta-svabo-bech-stream/

 Sum Featured Artist 

 Fire Inside - Gemini (frá "Fire Inside EP") (2012)
 Chronicles of a Fallen Love -  Greta Svabo Bech & The Bloody Beetroots

 Aðrar Sangir 

 Ár  Sangur  Artist  Album  Leiklutur 2010  Raise Your Weapon    Deadmau5      4x4=12      Sangari 2013    My Love    Cher    Closer to the Truth    Sangskrivarihttp://www.allmusic.com/album/closer-to-the-truth-mw0002557335 2013    Circles   Greta Svabo Bech   In a Time Lapse (Ludovico Einaudi Remixes, EP)   Sangari/Sangskrivari 2013    Runaway   The Bloody Beetroots   Hide   Sangari/Sangskrivari

 Musikkvideoløg 

Sum høvuðsartistur
 Shut Up & Sing (2013)
 Broken Bones (2013)

Sum gestasangari
 "Chronicles of a Fallen Love" (við The Bloody Beetroots) (2013)

 Heiður 

 Ár  Artistur  Virðisløn  Flokkur  Úrslit  Kelda/viðmerking 2012  "Raise Your Weapon" Deadmau5 ft. Greta Svabo Bech   54th Annual Grammy Awards  Best Dance Recording   Tilnevnd  http://en.wikipedia.org/wiki/54th_Annual_Grammy_Awards 2012  Greta Svabo Bech   Planet Awards 2012   Ársins songkvinna  Tilnevnd   2014  Greta Svabo Bech   Faroese Music Awards    Ársins songkvinna (popp-bólkurin)  Vann   2014  Greta Svabo Bech   Faroese Music Awards   Ársins videolag fyri Broken Bones  Vann  Leikstjóri: Jamie Quantrill[

 Keldur 

 Slóðir úteftir 
 Heimasíðan hjá Gretu Svabo Bech 
 Facebook síðan hjá Gretu Svabo Bech
 Raise Your Weapon á YouTube (almenna útgávan)

Bólkur:Føroyskar songkvinnur
Bólkur:Føðingar í 1987
Bólkur:Føroyskir sangskrivarar
Bólkur:Heimspekingar